Ini-iyi-d a win ḥemmleɣ, d acu i tzemreḍ ad iyi-tiliḍ, kečč i yellan yakan d tafat i wallen-iw, d izli i yimeẓẓuɣen-iw, d tiferrtin n tneffut-iw, d acu ara iyi-tiliḍ ? Rriɣ-as-d, tiɛeqqayin n wul-iw ɣelbent-iyi-d fessint deg wallen-iw: ad am-iliɣ akken tebɣiḍ a Salma. Bɣiɣ-k ad iyi-tḥemmleḍ akken i iḥemmel umedyaz tiktiwin-is, bɣiɣ-k ad iyi-d-tmektiḍ am yiminig mi ara d-imekti taɛwint n waman ,iwala deg-s udem-is uqbel ad isew seg-s, bɣiɣ ad iyi-d-tmektiḍ am tyemmat i wumi yemmut mmi-s deg uɛebbuḍ-is uqbel ad iwali tafat, bɣiɣ-k ad iyi-d-tmektiḍ am umeḥbus i yemmuten uqbel ad yaweḍ lweqt ad as-semmḥen, bɣiɣ-k ad tiliḍ d gma, d ameddakkel, d arfiq.